[pic] | COMISIA COMUNITĂŢILOR EUROPENE |

Bruxelles, 5.6.2009

COM(2009) 264 final

2006/0006 (COD)

AVIZUL COMISIEI formulat în temeiul articolului 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială

DE MODIFICARE A PROPUNERII COMISIEI în conformitate cu articolul 250 alineatul (2) din Tratatul CE

2006/0006 (COD)

AVIZUL COMISIEI formulat în temeiul articolului 251 alineatul (2) paragraful al treilea litera (c) din Tratatul CE, privind amendamentele Parlamentului European la poziția comună a Consiliului referitoare la propunerea de

REGULAMENT AL PARLAMENTULUI EUROPEAN ȘI AL CONSILIULUI de stabilire a procedurii de punere în aplicare a Regulamentului (CE) nr. 883/2004 privind coordonarea sistemelor de securitate socială

1. Introducere

În temeiul articolului 251 alineatul (2) paragraful al treilea litera (c) din Tratatul CE, Comisia trebuie să emită un aviz cu privire la amendamentele propuse de Parlamentul European în a doua lectură. Comisia își prezintă mai jos avizul privind cele opt de amendamente adoptate de Parlament.

2. Context

Data transmiterii propunerii către Parlamentul European și către Consiliu (document COM(2006)16 final – 2006/0006(COD): | 31 ianuarie 2006 |

Data avizului Comitetului Economic și Social European: | 26 octombrie 2006 |

Data avizului Parlamentului European, prima lectură: | 9 iulie 2008 |

Data transmiterii propunerii modificate: | 15 octombrie 2008 |

Data adoptării poziției comune: | 17 decembrie 2008 |

Data adoptării comunicării Comisiei: | 7 ianuarie 2009 |

Data avizului Parlamentului European, a doua lectură: | 22 aprilie 2009 |

3. Obiectul propunerii

Obiectivul propunerii constă în încheierea procesului de modernizare a normelor actuale privind coordonarea sistemelor de securitate socială, înlocuind actualul regulament de punere în aplicare[1].

Obiectivul este acela de a defini pentru părțile implicate (persoanele asigurate, angajatorii acestora, instituțiile de securitate socială și autoritățile competente din statele membre) procedurile de aplicare a normelor prevăzute în Regulamentul (CE) nr. 883/2004[2]. Propunerea vizează simplificarea şi clarificarea procedurilor actuale. De asemenea, propunerea are un rol de clarificare a drepturilor și obligațiilor diferitelor părți. Noile norme vor spori cooperarea între instituţii şi vor favoriza transparenţa şi încrederea reciprocă. Această cooperare sporită este sprijinită de un nou sistem de schimb electronic de date între statele membre, care îmbunătățește eficiența și acuratețea.

4. Avizul Comisiei cu privire la amendamentele efectuate de Parlamentul European

4.1. Amendamente acceptate de Comisie

Comisia acceptă toate cele 8 amendamente adoptate de Parlament. Cele 8 amendamente au fost stabilite în urma contactelor informale dintre Parlament şi Consiliu în vederea încheierii unui acord în a doua lectură. Este vorba de modificări cu caracter tehnic care vizează, în special, să asigure că persoanele în cauză primesc un răspuns rapid la întrebările lor şi informaţii adecvate, inclusiv orientări în ceea ce priveşte procedurile administrative, din partea instituţiilor competente.

5. Concluzie

În temeiul articolului 250 alineatul (2) din Tratatul CE, Comisia modifică propunerea sa în conformitate cu cele menționate anterior.

[1] Regulamentul (CEE) nr. 574/72 al Consiliului din 21 martie 1972 de stabilire a procedurii de punere în aplicare a Regulamentului (CEE) nr. 1408/71 privind aplicarea sistemelor de securitate socială lucrătorilor salariați, lucrătorilor care desfășoară o activitate independentă și membrilor familiilor acestora, care se deplasează în cadrul Comunității, JO L 74, 27.3.1972, p.1.

[2] JO L 166, 30.4.2004, versiune rectificată în JO L 200, 7.6.2004, p. 1.